cyanic-selkie/wikianc huggingface dataset:
Kampung Gelung Gajah
Kampung Gelung Gajah merupakan sebuah kampung yang terletak di Kuala Terengganu, dalam Terengganu, iaitu sebuah negeri di Malaysia.
Poskod
Poskod yang digunakan di Kampung Gelung Gajah, Kuala Terengganu, Terengganu ialah 21080.
Navalmoral
Navalmoral merupakan sebuah kawasan perbandaran di Sepanyol di Ávila, di komuniti autonomi Castile dan León.
IRKUT Corporation
Irkut Corporation adalah sebuah pengeluar pesawat dari Rusia, ahli di dalam United Aircraft Corporation. Syarikat ini ditubuhkan pada tahun 1932 di wilayah Transbaykal yang terletak di Persekutuan Rusia. Irkut dikenali sebagai pengeluar keluarga pesawat Sukhoi Su-30.
Pendapatan
Pada 2008, Irkut mendapat keuntungan bersih sekitar AS$34.8 juta. Pendapatan syarikat menyamai AS$1.25 bilion, 25% lebih tinggi berbanding pada tahun 2007.
Zeta
Zeta (Ζ/ζ) ialah huruf keenam dalam abjad Yunani. Dalam sistem nombor Yunani, zeta mempunyai nilai 7.
Pokrent
merupakan sebuah kawasan perbandaran terletak di daerah Nordwestmecklenburg, Mecklenburg-Vorpommern, Jerman.
La Côte
La Côte ialah komun di jabatan Haute-Saône di Perancis.
Delta
thumb|kiri|200px|Delta [[Sungai Nil dilihat dari orbit Bumi.]] Delta ialah lanar yang berbentuk segi tiga di muara sungai. Ia biasanya berlaku daripada terkumpulnya endapan atau sedimen yang dibawa oleh muara sungai lalu memasuki jasad air yang mengalir dengan lebih perlahan ataupun bertakung seperti laut, lautan, tasik ataupun sungai lain yang tidak mampu memindahkan atau membawa endapan keluar dari aliran tersebut. Saiz, bentuk dan lokasi lembangan turut memainkan peranan dalam pembentukan delta ini.
Navalonguilla
Navalonguilla merupakan sebuah kawasan perbandaran di Sepanyol di Ávila, di komuniti autonomi Castile dan León.
Meringue
Meringue (disebut [məʁɛ̃ɡ, mĕ.réng]) ialah sejenis pencuci mulut yang sering dikaitkan dengan masakan tradisi Perancis, Switzerland dan Itali.
Ia diperbuat daripada putih telur yang dipukul bersama gula, dan kadang-kadang sedikit bahan berasid seperti limau, cuka atau krim tartar. Bahan tertentu seperti garam, tepung jagung atau gelatin mungkin juga ditambah kepada telur sebagai bahan pengikat. Adunan yang dibuat dipastikangar membentuk suatu "puncak tajam" dengan menyahasli protein ovalbumin (protein dalam telur putih) melalui ricihan mekanikal.
Ia merupakan manisan yang ringan. Meringue buatan sendiri sering dirasai kenyal dan lembut dengan bahagian luar yang rangup, walaupun tekstur rangup seragam mungkin dicapai di rumah dengan pembakar pada suhu rendah (180 –) untuk tempoh yang panjang sehingga ke dua jam, sementara banyak meringue komersial tampak rangup keseluruhannya.
Sejarah
thumb|Semangkuk meringue buatan sendiri Terdapat dakwaan bahawa meringue dicipta di kampung Meiringen Switzerland dan diperbaiki oleh chef Itali bernama Gasparini antara akhir abad ke-17 dan awal abad ke-18. Walau bagaimanapun tuntutan ini ditentang; Kamus Bahasa Inggeris Oxford menyatakan bahawa asal perkataan Perancis ini adalah tidak diketahui. Ia pasti walaupun nama meringue untuk manisan ini pertama kali muncul di cetak pada buku masakan François Massialot pada tahun 1692. Perkataan meringue pertama kali muncul dalam bahasa Inggeris pada tahun 1706 dalam terjemahan Bahasa Inggeris bagi buku Massialot. Dua buku manuskrip bahasa Inggeris abad ke-17 yang terdahulu memberikan arahan untuk manisan yang dikenali sebagai meringue, walaupun dipanggil "roti biskit putih" dalam buku resipi bermula pada tahun 1604 oleh Lady Elinor Poole Fettiplace (k.1570 – k.1647) dari Gloucestershire dan dinamakan "pets" dalam manuskrip resipi yang dipetik oleh Lady Rachel Fane (1612/13–1680) dari Knole, Kent. Meringue yang dibakar perlahan masih dirujuk sebagai "pets" di rantau Loire Perancis kerana teksturnya yang ringan dan lembut.
Meringues secara tradisinya terbentuk di antara dua sudu besar, seperti umumnya di rumah hari ini. Meringue dipaip melalui beg pastri telah diperkenalkan oleh Antonin Carême.
Jenis
Terdapat beberapa jenis meringue: putih telur yang dipermanis dan dipukul yang membentuk "pulau" Pulau terapung (juga dikenali dalam Bahasa Perancis sebagai île flottante); bahagian atas yang dimasak daripada pai meringue lemon dan hidangan pencuci mulut yang lain; dan meringue bulu kering klasik. Teknik penyediaan yang berbeza menghasilkan keputusan ini.
Penambahan gula serbuk yang ada mengandungi tepung jagung ke dalam adunan meringue mentah akan menghasilkan pavlova.
Eta
Eta (Η/η) ialah huruf ketujuh dalam abjad Yunani. Dalam sistem nombor Yunani, eta mempunyai nilai 8.
Meringue
Kimia
kanan|thumb|Putih telur yang dipukul Pengagihan protein dalam putih telur adalah seperti berikut: (54%) ovalbumin, (13%) konalbumin/ovotransferin, (11%) ovomukoid, (4%) ovoglobulin, (3.5%) lisozim, and (2%) ovomusin. Ovoglobulin memacu pembuihan, ovomusin adalah agen penstabilan utama, dan selebihnya protein berinteraksi untuk menyumbang kepada berbuih dan kestabilan keseluruhan. Apabila putih telur dipukul, beberapa ikatan hidrogen dalam protein putus, menyebabkan protein terungkap ("nyahasli") dan beragregat secara bukan khusus. Apabila protein putih telur ini dinyahasli (kerana gangguan dari pemukulan), kawasan hidrofobik mereka terdedah dan pembentukan interaksi protein-protein antara molekul diangkat. Interaksi protein-protein ini, biasanya melalui suatu jambatan disulfida, mewujudkan rangkaian yang bertanggungjawab untuk struktur buih dan perubahan struktur ini membawa kepada konsistensi yang sengit yang diperlukan untuk meringue.
Penggunaan mangkuk tembaga, atau penambahan krim tartar diperlukan untuk menyahaslikan protein untuk membentuk puncak tegak, jika tidak, yang putih tidak akan teguh. Mangkuk plastik, mangkuk basah atau berminyak akan mengakibatkan campuran meringue dicegah daripada menjadi puncak, masalah ini boleh diatasi dengan mengelap mangkuk dengan jus limau lalu menghapuskan apa-apa kesan gris yang tersembunyi.
Apabila memukul putih telur, mereka diklasifikasikan dalam tiga peringkat mengikut puncak yang mereka bentuk ketika pemukul ditarik: lembut, tegas, dan puncak kaku.
Temukus
Temukus merupakan sebuah desa/kelurahan yang terletak dalam (daerah) kecamatan Banjar, Kabupaten Buleleng, Wilayah Bali, Indonesia.
Meringue
Kegunaan
kanan|thumb|[[Pavlova (makanan)|Pavlova, pencuci mulut berdasarkan meringue dan ikon masakan Australia dan New Zealand.]] Meringue dimakan seperti biskut yang dibakar pada suhu yang sangat rendah untuk masa yang lama. Ia tidak sepatutnya kelihatan "gelap" sama sekali, tetapi ia perlu sangat garing dan kering. Ia akan bertahan sekurang-kurangnya seminggu jika disimpan dalam bekas kedap udara yang baik
Schildetal
merupakan sebuah kawasan perbandaran terletak di daerah Nordwestmecklenburg, Mecklenburg-Vorpommern, Jerman.
Meringue
Kegunaan
Meringue boleh digunakan sebagai asas untuk pelbagai pencuci mulut termasuk pai, kek, makaron, pavlova, dan puding. Dalam sesetengah resipi, ia boleh dimasak pada suhu yang lebih tinggi jika mengikut resipi tetentu untuk jangka waktu yang lebih pendek lalu menghasilkan bahan akhir yang lembut dengan puncak sedikit keperangan di atasnya. Masakn ini boleh digunakan untuk perhiasan, di mana ia boleh dibentuk menjadi bentuk yang pelbagai seperti cendawan, atau dipaip menjadi bakul rangup yang dibakar dan diisi kemudian dengan kek, buah, atau bunga.
Temukus
Poskod
Poskod yang digunakan di Temukus adalah 81152. Terdapat 16 buah desa/kelurahan di dalam daerah kecamatan Banjar.
Meringue
Kandungan nutrisi
Nutrisi utama komponen ialah protein dari putih telur dan karbohidrat mudah dari gula halus. (Disebabkan gula, ia tidak dianggap makanan rendah kalori.)
James M. Gavin
James Maurice "Jumpin' Jim" Gavin adalah seorang Jeneral dalam perkhidmatan Tentera Darat Amerika Syarikat yang mencipta nama sebagai askar payung terjun yang terulung semasa Perang Dunia II. Dia menerima nama jolokan "the jumping general" kerana turut bersama-sama askarnya membuat penerjunan tempur payung terjun. James Gavin paling terkenal kerana menjadi pegawai pemerintah Divisyen ke-82 Payung Terjun dalam pertempuran semasa D-Day dan juga semasa Operasi Market-Garden.
Latar Belakang
Semasa dia berumur dua tahun, ibunya meletakkannya dalam jagaan rumah anak-anak yatim Convent of Mercy di Brooklyn. Sejak itu, James Gavin menjadi jagaan pihak berkuasa sehingga beliau diambil sebagai anak angkat oleh Martin and Mary Gavin, yang berkeluarga di Mount Carmel, Pennsylvania. Martin Gavin bekerja di lombong arang batu. Martin dan Mary Gavin menanam sikap disiplin yang kuat di dalam diri James Gavin, satu sikap yang mencirikan kejayaan James Gavin semasa perkhidmatan tenteranya.
Disebabkan oleh keadaan ekonomi yang tidak menentu di kampung halamannya, dan juga dengan pengetahuan bahawa ibu bapa mahukan dia memilih kerjaya sebagai pelombong arang batu, James Gavin mengambil keputusan melarikan diri ke New York. Sebaik sampai ke New York, beliau segera menghantar telegram kepada ibu bapanya memberitahu mereka bahawa dia berada dalam keadaan selamat supaya mereka tidak melaporkan dia “Hilang”. James Gavin mencari kerja di New York. Dalam bulan Mac 1924, James Gavin bertemu pegawai perekrutan Tentera Darat. Oleh kerana dia masih berumur bawah 18 tahun, dia perlu mendapat pengesahan daripada ibu bapanya. James mengetahui ibu bapanya tidak akan memberikan kebenaran kepadanya menjadi askar. James tangkas memberitahu pegawai perekrutan itu bahawa dia seorang anak yatim. Pegawai perekrutan berkenaan membawa James bersama beberapa orang “anak yatim” yang lain berjumpa seorang peguam yang mengisytiharkan dirinya sebagai penjaga kanak-kanak tersebut dan menandatangani borang kebenaran kemasukan menjadi tentera.
Perkhidmatan Tentera
Pada 1 April 1924, James Gavin secara rasminya menjadi anggota tentera. Dia dihantar ke Panama, dan menerima latihan dalam pekerjaan dalam pasukan Artileri Pantai di Fort Sherman. James menjadi anggota meriam 155mm di bawah penyeliaan seorang Sarjan berbangsa pribumi Amerika Syarikat yang mempunyai gelaran "Chief" Williams. Panama bukanlah satu tugasan yang selesa kerana cuacanya yang panas dan ramai yang menghidap demam malaria. Tambahan pula, 95 daripada askar-askar yang ditugaskan di Panama mempunyai penyakit kelamin. Tetapi Gavin mempunyai pengalaman yang baik di Panama.
Gavin menghabiskan masa lapangnya membaca buku yang dipinjam dari perpustakaan, khususnya buku mengenai pemimpin tentera tersohor di masa lampau seperti Hannibal. Gavin juga suka melancong dan dalam fikirannya membuat perancangan perang untuk kawasan yang dilancong. "Chief" Williams mengenali potensi yang ada dalam diri Gavin dan mengambil Gavin sebagai pembantunya dan Gavin dinaikkan pangkat menjadi Koperal.
Di atas nasihat "Chief" Williams, Gavin mendaftar masuk ke sekolah angkatan tentera, dari mana calon-calon yang terbaik diberikan peluang memasuki Akademi Tentera Darat di West Point. Gavin memulakan persekolahan dalam bulan September 1924. Semasa ini, Gavin diasuh oleh Leftenan Percy Black selama 4 jam setiap hari dalam ilmu Algebra, Geometri, Bahasa Inggeris dan Sejarah. Leftenan black membantunya membuat permohonan masuk ke West Point.
Penempatan Tugasan
Gavin ditempatkan bertugas selama 3 tahun ke Kem Harry J. Jones berhampiran Douglas, Arizona berhampiran sempadan Mexico bersama-sama Rejimen Infantri ke-25 (pasukan ini pasukan terdiri dari anggota-anggota kulit hitam dan rejimen ini antara rejimen-rejimen yang digelar rejimen “Buffalo Soldier”)
Selepas itu, Gavin menghadiri Sekolah Infantri di Fort Benning, Georgia di bawah kelolaan Kolonel George C. Marshall. Joseph Stillwell pula mengetuai jabatan yang mengelolakan pengajian taktik di sekolah tersebut. Di sini Gavin menjumpai apa yang dia hasratkan, sebuah angkatan tentera yang sedang mencari pembaharuan pendekatan mengadakan perang dan inovasi dalam perlaksanaan perang.
Marshal dan Stillwell mengajar penuntut mereka untuk tidak bergantung kepada penulisan arahan yang panjang lebar, tetapi sebaliknya memberikan garis panduan  kepada pemerintah di medan untuk melaksanakan mengikut keperluan dan kebolehan mereka. Ini membolehkan pemerintah medan membangunkan kemahiran taktikal mereka dan menyesuaikan taktik mereka dengan keadaan di medan. Ini bertentangan dengan pendekatan Tentera Darat sehingga itu. Pendekatan pendidikan ini membolehkan Gavin membentuk gaya kepimpinannya tersendiri.
Walaupun Gavin gembira di Fort Benning, rumah tangganya mula runtuh. Isterinya tidak gembira berada di Georgia dan pulang ke Washington untuk bersama ibu bapanya. Dalam tahun 1933, Gavin mendapat pertukaran ke Rejimen Infantri ke-28 di Fort Sill, Oklahoma di bawah pimpinan Jeneral Lesley J. McNair. Sekali lagi, Gavin banyak menghabiskan masa membaca di perpustakaan.
Dalam tahun 1936, Gavin ditukarkan ke Filipina. Semasa di sana, Gavin memikirkan rancangan untuk menangkis kemungkinan penaklukan Jepun. Askar-askar di Filipina seramai 20,000 orang mempunyai kelengkapan yang tidak mencukupi, dengan persenjataan “yang serupa dengan yang digunakan semasa Perang Dunia I”. Selepas 18 bulan di Filipina, Gavin kembali ke Washington dan bertugas dengan divisyen Ketiga Infantri di Vancouver Barracks. Gavin kini menjawat pangkat Kapten dan diberikan pemerintahan Kompeni K dalam Rejimen ke-7 Infantri.
Pengajar di West Point
Gavin diarahkan semula ke West Point untuk mengajar taktik. Gavin gembira mendapat tugasan ini, kerana ia membolehkan perkembangan ilmu perangnya. Gavin dilihat sebagai pengajar yang baik dan semula jadi. Anak-anak muridnya menganggap beliau pengajar terbaik pernah mereka jumpai.
Pada masa ini Gavin mula mengajukan penggunaan askar payung terjun. Katanya, “Daripada apa yang dilihat sehingga kini, amat jelas sekali bahawa bidang yang mempunyai potensi perkembangan adalah di dalam bidang perang bawaan udara, iaitu pengguguran askar yang diberikan latihan khusus dan dilengkapkan khusus untuk peperangan tersebut dengan askar payung terjun dan askar bawaan udara di bawa masuk dalam ke medan peperangan dalam kumpulan yang besar.
Gavin amat tertarik dengan serangan oleh askar payung terjun Jerman ke atas perkubuan Fort Eben-Emael di Belgium, di mana serangan waktu malam dibuat oleh askar-askar payung terjun Jerman (Fallshirmjaeger) yang mempunyai kelengkapan lengkap. Gavin menggabungkan kajian serangan ini dengan konsep pergerakan Stonewall Jackson sebagai asas peperangan askar payung terjun. Gavin mencari jalan menyertai askar payung terjun.
Pembangunan Tentera Payung Terjun
James Gavin memulakan latihan di Sekolah Payung Terjun di Fort Benning dalam bulan Julai 1941 dan tamat kursus dalam bulan Ogos 1941. Selepas tamat kursus, Gavin menyertai satu unit percubaan, terdiri daripada sukarelawan yang akan menguji dan membentuk taktik dan doktrin penggunaan askar payung terjun.
Gavin dilantik menjadi Pegawai Pemerintah Kompeni “C” dalam Batalion ke-503 Infantri Payung Terjun yang baru sahaja ditubuhkan. Bersama-sama dengan Gavin dalam unit percubaan ini termasuklah sahabatnya William Ryder (ketika itu menjadi Pemerintah Latihan Payung Terjun) dan William Yarborough yang ketika itu menjadi Pegawai Perhubungan di Gerup Sementara Payung Terjun.
Ryder dan Yarborough meyakinkan Jeneral William C. Lee untuk membenarkan Gavin membentuk dan mengembangkan taktik dan peraturan asas penggunaan askar payung terjun dalam peperangan. William C. Lee kemudiannya menjadikan Gavin Pegawai Operasi dan Latihan (S-3) di Gerup Sementara Payung Terjun. Dalam bulan Oktober Gavin dinaikkan pangkat menjadi Mejar.
Salah satu keutamaan Gavin adalah untuk menentukan bagaimana askar payung terjun patut digunakan supaya kekuatan mereka dapat digunakan  dengan cara paling berkesan. Langkah pertama Gavin adalah menulis manual medan (field Manual) bertajuk FM 31-30: Tactics and Technique of Air-Borne Troops. Gavin menggunakan maklumat mengenai pengalaman askar payung terjun Jerman (Fallshirmjaeger) dan juga askar payung terjun Rusia khususnya mengenai pengalaman penggunaan askar payung terjun dan juga askar infantri yang dibawa menggunakan peluncur angin (glider). Gavin amat teruja melihat kejayaan Jerman dalam penggunaan pasukan gabungan askar payung terjun dan askar bawaan peluncur angin semasa serangan ke atas Fort Eben-Emael di Belgium.
Gavin juga memasukkan ideanya mengenai taktik dan cara peperangan penggunaan askar payung terjun, dengan menekankan mobiliti pasukan tersebut. Manual yang ditulis mengandungi juga maklumat mengenai susunan askar payung terjun, operasi yang boleh dijalankan oleh askar payung terjun dan juga mengenai keperluan yang diperlukan oleh askar payung terjun untuk menjalankan operasi mereka dengan berkesan. Kelak, apabila ditanya bagaimana kerjayanya berkembang dengan begitu cepat, Gavin menjawab, “Saya yang menulis buku itu” ("I wrote the book").
Dalam bulan Februari 1942, Gavin dihantar menghadiri kursus yang diringkaskan di Kolej Turus dan Perintah (Command and General Staff College) di Fort Leavenworth, Kansas. Ini akan melayakkan Gavin menjawat jawatan Turus di markas divisyen. Apabila dia kembali kepada Gerup Sementara Payung Terjun, Gavin ditugaskan dengan kerja-kerja membangunkan sebuah divisyen askar payung terjun. Dalam musim gugur tahun 1942, Jeneral William C. Lee dan Gavin pergi ke Washington, D.C. untuk membincangkan aturan perang (order of battle) untuk Divisyen Askar Payung Terjun pertama dalam sejarah tentera Amerika Syarikat.
Divisyen Infantri ke-82 yang bertempat di Camp Claiborne, Louisiana dipilih menjadi divisyen pertama untuk ditukarkan menjadi Divisyen Askar Payung Terjun. Pengaruh Leslie McNair menjadikan Divisyen 82 Payung Terjun terdiri daripada 2 rejimen askar bawaan peluncur angin dan 1 rejimen askar payung terjun. Gavin sendiri diberikan pemerintahan Rejimen 505 Infantri Payung Terjun (505 PIR) dan dinaikkan pangkat kepada Kolonel. Gavin membina Rejimen 505 PIR daripada asas permulaan lagi, dengan alasan beliau mahu mencorakkan rejimen tersebut mengikut keperluan dan cara peperangan yang beliau mahukan. Gavin membuatkan 505 PIR menjalankan latihan kawat lasak dan juga latihan peperangan yang realistik. Gavin sendiri menuliskan tugasan latihan dan selalu mendahului rejimennya semasa jalan lasak.
Gavin menanamkan sifat kepimpinan di kalangan pegawai-pegawainya, dengan mewajibkan mereka mendahului askar-askar lain semasa membuat penerjunan. Pegawai mesti yang pertama terjun daripada kapal terbang. (Amalan ini berterusan sehingga ke hari ini. Dalam Operasi Urgent Fury, pegawai pemerintah Batalion Pertama Rejimen Ke-75 Renjer Amerika Syarikat merupakan orang yang pertama membuat penerjunan.)
Selepas berbulan-bulan menjalankan latihan, Gavin memberikan rejimennya ujian terakhir. Dia membuatkan latihan di mama 505 PIR meninggalkan berek mereka pada jam 7.00 malam dan berkawat sepanjang malam sejauh 37 kilometer ke bandar Cottonwood, Alabama. Apabila sampai ke Cottonwood, mereka membuat latihan perang sepanjang hari membuatkan simulasi menawan dan mempertahankan satu kawasan jambat udara (airhead). Selepas latihan selesai jam 8.00 malam, Gavin membawa mereka berkawat menuju berek mereka melalui hutan pain yang tebal dan jalan belakang. Pada jam 100.00 malam, mereka berhenti berehat. Selepas berehat selama satu jam, Gavin dan askar-askarnya meneruskan kawat lasak mereka ke berek mereka. Latihan tersebut melihat 505 PIR membuat kawat sejauh 80 kilometer, membuat latihan perang, menawan dan mempertahankan kawasan pendaratan daripada serangan balas, kesemuanya sambil membawa peralatan lengkap dan dengan hanya diberikan rangsum kecemasan sahaja. Latihan tersebut membuktikan kepada Gavin bahawa 505 PIR sudah bersedia untuk operasi perang.
Perang
Dalam bulan Februari 1943, Divisyen 82 Payung Terjun (dengan dua rejimen infantri peluncur angin dan 1 rejimen askar payung terjun) dipilih untuk menjadi sebahagian daripada pasukan tentera yang akan menakluk Sicily. Ini menyebabkan kejutan besar kerana ramai yang memikirkan bahawa Divisyen 101 Payung Terjun akan dipilih, kerana dipimpin oleh Jeneral William C. Lee yang dianggap “bapa askar payung terjun” Amerika Syarikat. Oleh kerana bilangan peluncur angin tidak mencukupi, kepimpinan tentera menggantikan Rejimen Ke-326 Infantri Peluncur Angin dengan pasukan 505 PIR pimpinan Gavin.
Sebagai persediaan terakhir, Gavin mengaturkan satu penerjunan latihan besar-be3saran untuk kali terakhir sebelum pergerakan 505 PIR ke Afrika. Malangnya satu kemalangan semasa latihan ini menyebabkan kematian 3 orang askar, dan menjejaskan moral anggota 505 PIR.
Pada 10 April 1943, Jeneral Matthew Ridgway menerangkan matlamat untuk Divisyen 82 Payung Terjun : Operation Husky iaitu nama samaran untuk penaklukan Pulau Sicily. Pasukan 505 PIR pimpinan Gavin akan melakukan penerjunan tempur buat pertama kali bagi pasukan bersaiz rejimen. Gavin menyatakan rasa teruja dan bangga apabila diberitahu bahawa 505 PIR akan membuat penerjunan tempur buat pertama kali bagi pasukan bersaiz rejimen.
Pada 29 April 1943, Gavin dan 505 PIR menaiki kapal SS Monterey di New York. Kapal mereka adalah sebahagian daripada satu konvoi sebanyak 23 buah kapal menuju ke Afrika Utara dengan iringan 8 buah kapal pembinasa, sebuah kapal induk kapal terbang dan kapal perang bear USS Texas. Selepas lebih seminggu, konvoi tersebut sampai ke Pelabuhan Casablanca pada 10 Mei 1943. 505 PIR kemudiannya ke bandar Oujda di tengah-tengah padang pasir. Masa dipenuhkan dengan latihan.
Perbalahan meletus di antara panglima-panglima Amerika Syarikat dan Britain mengenai pihak mana yang akan menyediakan askar pa (Pihak British amhu menggunakan Divisyen 1 Payung Terjun yang telah berperang di Afrika sebelum ketibaan Divisyen 82 Payung Terjun dan hanya memerlukan penyediaan pesawat pengangkut oleh Amerika Syarikat). Jeneral Eisenhower campur tangan dan mengarahkan pihak tentera Amerika Syarikat menyediakan 250 buah pesawat pengangkutan dan tentera British menyediakan baki 150 buah lagi.
Operation Husky
Dalam penerbangan ke Sicily, Gavin bersendirian. Dia diberitahu kelajuan angin di kawasan pendaratan adalah 56 km/j sedangkan perancangan dibuatkan atas dasar kelajuan angin 24 km/j. Selepas 1 jam penerbangan, Gavin diberikan isyarat terjun. Gavin menjadi askar pertama membuat penerjunan. Akibat kelajuan angin yang lebih tinggi dari jangkaan, Gavin terseliuh buku lali semasa pendaratan. Sejurus mendarat, Gavin mencari pasukannya. Dia menjumpai pegawai operasi G-3 Mejar Benjamin H. Vandervoort dan G-1 Kapten Ireland. Selepas mencari Gavin berupaya mengumpulkan kumpulan seramai 20 orang, kebanyakannya pegawai. Gavin menyedari bahawa mereka mendarat jauh dari kawasan pendaratan yang ditetapkan. Dia mengetuai kumpulannya menuju ke kawasan pertempuran.
Gavin mengingati pengalamannya ini dengan berkata “Apabila kami terjun ke Sicily, unit-unit menjadi terpisah antara satu sama lain. Saya tidak menjumpai sesiapa, Selepas itu, saya menjumpai dua orang Kolonel, seorang Mejar, tiga orang Kapten, dua orang Leftenan dan hanya seorang perajurit. Kami menawan sebuah jambatan. Tidak pernah dalam sejarah peperangan di mana yang perajurit yang sedikit bilangannya dipimpin oleh pegawai yang begitu ramai. (When we jumped into Sicily, the units became separated, and I couldn't find anyone. Eventually I stumbled across two colonels, a major, three captains, two lieutenants, and one rifleman, and we secured the bridge. Never in the history of war have so few been led by so many.)
Marco van Basten
Marcel "Marco" van Basten (dilahirkan pada 31 Oktober 1964) merupakan seorang bekas pemain bola sepak Belanda dan kini bertugas sebagai pembantu jurulatih bagi pasukan kebangsaan Belanda. Sepanjang kariernya sebagai seorang pemain, van Basten hanya bermain untuk Ajax dan Milan dari 1980an hingga awal 1990an sebagai seorang penyerang. Beliau diakui sebagai salah satu penyerang terbaik sepanjang zaman dan telah menjaringkan lebih 300 gol sepanjang kariernya. Namun begitu pada perlawanan terakhirnya pada 1993 ketika berusia 28 tahun, beliau mengalami kecederaan yang memaksanya untuk bersara dua tahun kemudian. Beliau kemudian menjadi ketua jurulatih Ajax dan pasukan kebangsaan Belanda.
Sepanjang bermain untuk Belanda, van Basten dinobatkan sebagai "Pemain Terbaik Kejohanan" Euro 1988 selepas persembahannya yang memukau dengan menjaringkan lima gol termasuklah gol voli pada perlawanan akhir menentang Kesatuan Soviet. Di peringkat kelab, beliau meraih tiga gelaran Eredivisie, satu Piala Pemenang UEFA bersama Ajax dan tiga gelaran Serie A dan dua trofi Piala Eropah ketika bersama Milan.
Van Basten dinobatkan sebagai pemenang Ballon d'Or sebanyak tiga kali iaitu pada tahun 1988, 1989 dan 1992. Selepas itu, beliau turut dinamakan Pemain Terbaik Dunia FIFA pada tahun 1992. Pada tahun 1999, beliau berada di kedudukan keenam dalam pengundian internet Pemain Abad Ini FIFA dan van Basten di kedudukan kesepuluh di kalangan pemain Eropah abad ini oleh IFFHS serta di tempat ke-12 dalam pemilihan Pemain Terbaik Dunia Abad Ini. Pada tahun 2004, beliau dipilih Pelé ke dalam senarai FIFA 100. Pada tahun yang sama, satu pengundian dibuat bagi menentukan 100 orang Belanda terhebat. Van Basten berada di kedudukan ke-25 dan di kedudukan kedua di kalangan pemain bola sepak selepas Johan Cruyff. Pada 2007, Sky Sports meletakkan Van Basten di tempat pertama dalam senarai atlet terhebat yang menamatkan kariernya di usia yang awal.
Kerjaya kelab
Marco van Basten memulakan kariernya dengan bermain untuk pasukan tempatan, EDO semasa beliau berusia enam tahun. Setahun kemudian, beliau berpindah ke UVV Utrecht. Selepas sembilan tahun di sana, beliau berpindah dari Utrecht untuk bermain bersama kelab lain, Elinkwijk.
Ajax
Ajax menandatangani Van Basten ketika musim 1981–82. Beliau membuat debut untuk Ajax pada April 1982 dan menjaringkan gol pada perlawanan debutnya ketika menentang NEC.
Pada musim 1982–83, beliau bersaing dengan penerima anugerah penjaring tertinggi Eropah, Wim Kieft untuk merebut posisi penyerang tengah. Selepas Kieft meninggalkan Ajax untuk berpindah ke Pisa pada musim seterusnya, Van Basten menjadi penyerang utama Ajax.
Beliau menjadi penjaring terbanyak liga buat empat musim dari musim 1983–84 sehingga 1986–87 dengan menghasilkan 118 gol dalam 112 perlawanan. Pada musim 1985-86, beliau menjaringkan 37 gol dalam 26 perlawanan liga termasuklah enam gol menentang Sparta Rotterdam dan lima gol sewaktu menentang Heracles Almelo. Pada masa yang sama, beliau menerima anugerah Kasut Emas Eropah. Selain itu, beliau turut menjaringkan gol kemenangan dalam perlawanan akhir Piala Juara-Juara Eropah menentang Lokomotive Leipzig pada tahun 1987. Van Basten telah menjaringkan 128 gol dalam 133 perlawanan liga buat Ajax.
Milan
Pada tahun 1987, Silvio Berlusconi membeli Van Basten dan menambah dua lagi pemain Belanda lain, Ruud Gullit dan Frank Rijkaard pada 1988. Pada musim pertamanya, Milan meraih Scudetto pertama dalam masa lapan tahun tetapi Van Basten hanya bermain sebelas perlawanan kerana sentiasa dilanda masalah kecederaan buku lali.
Pada musim 1988-89, Van Basten merangkul anugerah Ballon d'Or sebagai pemain bola sepak terbaik Eropah. Beliau menjaringkan 19 gol di Serie A dan menyumbat dua gol pada perlawanan akhir Piala Eropah menentang Steaua Bucureşti. Pada musim seterusnya, beliau dinobatkan sebagai Capocannoniere, iaitu penjaring terbanyak Serie A. Sementara itu, Milan berjaya mempertahankan gelaran Piala Eropah selepas membenam Benfica pada perlawanan akhir.
Milan bergelut pada musim 1990-91 apabila Sampdoria menjadi juara liga. Selepas Van Basten gagal menyerlah di bawah kendalian Arrigo Sacchi, Berlusconi seterusnya mengambil tindakan memecat pengurus. Fabio Capello mengambil alih jawatan pengurus pada musim berikutnya dan Milan menjadi pasukan tanpa tewas di saingan liga dan meraih satu lagi Scudetto. Van Basten menjaringkan 25 gol liga dan sekali lagi merangkul anugerah Capocannoniere.
Pada November 1992, beliau menjadi pemain pertama yang menjaringkan empat gol dalam satu perlawanan Liga Juara-Juara ketika menentang IFK Göteborg. Milan meneruskan rentak tanpa kalah pada musim 1992-93 dengan 58 perlawanan tanpa kalah pada dua musim sebelum mereka tewas. Van Basten tentunya tonggak utama pasukan Milan pada era ini. Beliau diundi sekali lagi sebagai "Pemain Terbaik Eropah". Van Basten menjadi pemain ketiga selepas Johan Cruyff dan Michel Platini yang meraih anugerah itu sebanyak tiga kali.
Solat Sunat Dhuha
Solat Sunat Dhuha atau juga dikenali sebagai solat sunat Duha adalah solat sunat ketika matahari baru naik pada waktu pagi sekadar satu galah tingginya, sekurang-kurangnya 2 rakaat dan sebanyak-banyaknya 12 rakaat (enam salam).
Niatnya : Sahaja aku sembahyang sunat dhuha 2 rakaat kerana ALLAH Taala.
Marco van Basten
Milan
Kecederaan buku lalinya yang serius pada satu perlawanan menentang Ancona memaksanya melakukan satu pembedahan serius. Beliau kembali pada beberapa baki perlawanan sebelum musim tamat. Perlawanan akhir Liga Juara-Juara pada 1993 merupakan perlawanan terakhir Van Basten buat Milan dan perlawanan berkesudahan Milan tewas kepada Marseille.
Solat Sunat Dhuha
Wajib : Sahaja aku sembahyang sunat dhuha (di dalam hati)
Marco van Basten
Milan
Van Basten sangat berharap agar dapat mewakili negaranya dalam kejohanan Piala Dunia 1994 dan juga beraksi untuk kelabnya pada musim 1994–95. Pihak kelab tidak membenarkan Van Basten mengambil bahagian dalam Piala Dunia kerana dibimbangi akan mengganggu proses pemulihannya daripada kecederaan buku lalinya. Beliau akhirnya tewas dalam perjuangannya untuk pulih pada 17 Ogos 1995 apabila beliau mengumumkan persaraan selepas dua tahun diketepikan.
Solat Sunat Dhuha
Penuhi masa rehat tengahari dengan menambah ilmu atau membaca Al-Quran. Elakkan sungguh-sungguh dari melakukan dosa walaupun kecil dan perkara yg sia-sia.
Marco van Basten
Kerjaya antarabangsa
Van Basten membuat debut untuk pasukan kebangsaan Belanda pada tahun 1983. Pada kejohanan Euro 1988, Van Basten menjadi tonggak utama kemaraan pasukan Belanda. Beliau menjaringkan lima gol sepanjang kempen termasuk hatrik ketika menentang England, jaringan gol kemenangan menentang Jerman Barat dan jaringan voli menarik pada perlawanan akhir menentang Kesatuan Soviet. Beliau menjadi penjaring terbanyak dan pemain terbaik kejohanan.
Pasukan kebangsaan Belanda juga pasukan pilihan di Piala Dunia 1990 namun laluannya terhenti di pusingan kedua selepas tewas kepada Jerman Barat. Van Basten tidak menjaringkan sebarang gol pada aksi Piala Dunia itu.
Pasukan Belanda melangkah ke separuh akhir UEFA Euro 1992 bertemu Denmark dalam penentuan penalti. Van Basten dilihat gagal menyempurnakan penaltinya selepas diselamatkan oleh Peter Schmeichel. Van Basten diletakkan ke dalam "Pasukan Pilihan Kejohanan Euro 1992".
Selepas bersara
Van Basten bermain dalam satu perlawanan amal di San Siro pada Mac 2006 dan beliau menjaringkan gol sebelum dikeluarkan pada awal separuh masa pertama. Pada 22 Julai 2006, beliau bermain dalam satu perlawanan bagi menyambut sebelas tahun karier Dennis Bergkamp di Arsenal dan juga perlawanan pertama berlangsung di Stadium Emirates yang baru. Van Basten bermain pada separuh masa kedua sebagai pasukan legenda Ajax. Beliau memasuki perlawanan sebagai dua gantian yang ditetapkan oleh Johan Cruyff. Beliau turut dilihat dalam pengiklanan Tyskie (syarikat bir Poland) selain menampilkan Luís Figo dan Zbigniew Boniek.
Ajax B
Van Basten secara rasminya meninggalkan Milan dan bersara pada 1995 dan mengatakan beliau tidak akan menjadi seorang pengurus bola sepak. Walau bagaimanapun, beliau mengubah keputusannya dan mengambil kursus di Persatuan Bola Sepak Diraja Belanda (KNVB). Tugas pertama beliau sebagai seorang pengurus ialah ketika menjadi pembantu jurulatih kepada bekas rakan sepasukannya, John van 't Schip untuk pasukan kedua Ajax pada musim 2003–04.
Belanda
Pada 29 Julai 2004, Van Basten dinamakan sebagai pengurus pasukan kebangsaan Belanda baru dan Van 't Schip menjadi pembantunya. Perlantikan Van Basten mengundang beberapa kontroversi kerana van Basten baru sahaja memulakan karier pengurusnya dan media berpendapat van Basten tidak berpengalaman lagi. Malah, van Basten turut meragui keputusan KNVB yang melantiknya sebagai pengurus pasukan kebangsaan walaupun beliau mengakui "ia sukar untuk melepaskan peluang ini".
Sebagai pengurus baru, beliau mempunyai prinsip kukuh. Van Basten turut mengetepikan beberapa pemain ternama yang ditelan usia seperti Clarence Seedorf, Patrick Kluivert, Edgar Davids, Roy Makaay dan Mark van Bommel kerana van Basten banyak memberi peluang kepada pemain-pemain muda. Van Basten turut memanggil Dennis Bergkamp yang telah bersara daripada pasukan kebangsaan sejak enam tahun sebelumnya. Tetapi, van Basten tidak pernah berniat melakukan demikian walaupun kesanggupan Bergkamp sendiri.
Buat pertama kali dalam dekad ini, ketiadaan pemain pasukan pasukan kebangsaan dari kelab Ajax, PSV dan Feyenoord yang merupakan tulang belakang Belanda. Sebaliknya, AZ menghasilkan beberapa pemain cemerlang seperti Denny Landzaat, Barry Opdam, Barry van Galen, Ron Vlaar, Jan Kromkamp dan Joris Mathijsen. AZ pada masa itu sebagai sebuah kelab kecil membuktikan kejayaannya di liga Belanda dan Piala UEFA. Antara pemain bukan dari AZ yang dibawa ke pasukan kebangsaan ialah Khalid Boulahrouz, Hedwiges Maduro, Ryan Babel dan Romeo Castelen. Van Basten juga memanggil penyerang Ivory Coast, Salomon Kalou tetapi gagal apabila Kalou ditolak untuk memperoleh kerakyatan Belanda oleh pihak berkuasa imigresen. Kalon akhirnya menerima panggilan dari Ivory Coast dan membuat keputusan untuk mewakili negara itu.
Di bawah kendalian van Basten, pasukan Belanda cemerlang tanpa tewas dalam kempen kelayakan Piala Dunia dan mudah layak ke Piala Dunia. Mereka tersingkir pada perlawanan kontroversi, 1-0 kepada Portugal pada pusingan kalah mati. Van Basten dikritik hebat kerana meletakkan Ruud van Nistelrooy (telah menjaringkan 26 gol sebelum perlawanan) di bangku simpanan sebelum perlawanan malah sebaliknya meletakkan Dirk Kuyt yang tidak menjaringkan sebarang gol pada kejohanan itu di posisi penyerang.
Pada Mei 2007, Van Basten mengumumkan beliau berkonflik dengan van Nistelrooy yang sebelum ini menyatakan beliau tidak akan beraksi untuk pasukan Belanda di bawah kendalian Van Basten. Pemain-pemain lain seperti Roy Makaay, Mark van Bommel, Boudewijn Zenden dan Edgar Davids kesemuanya diketepikan.
Van Basten masih mempunyai kontrak bersama KNVB untuk mengendali Belanda sehingga 2008. KNVB juga mengajukan keputusannya untuk melanjutkan kontrak van Basten sehingga laluan pasukan kebangsaan ke Piala Dunia 2010 di Afrika Selatan. Walau bagaimanapun, pada 22 Februari 2008, Van Basten menandatangani kontrak empat tahun bersama Ajax bermula dari 1 Julai. Kejohanan terakhir van Basten sebagai pengurus Belanda ialah UEFA Euro 2008 dan Belanda dilihat memulakan kempen cemerlang pada pusingan pertama. Mereka membenam juara dunia, Itali 3–0 pada perlawanan pembukaan dan menewaskan Perancis pada perlawanan seterusnya. Pada perlawanan terakhirnya yang sememangnya pasukan Belanda bersedia ke pusingan seterusnya, van Basten menurunkan beberapa pemain simpanan seperti Maarten Stekelenburg, Wilfred Bouma dan Ibrahim Afellay dalam kesebelasan utama untuk menentang Romania dan berkesudahan Oranje menang 2–0. Pada peringkat suku akhir, Van Basten bertembung dengan pengendali pasukan Rusia yang turut berasal dari negara sama iaitu Guus Hiddink. Selepas terikat 1-1 sepanjang 90 minit, Rusia akhirnya meraikan kemenangan 3-1. Van Basten menamatkan tempohnya sebagai pengurus Belanda dengan 35 kemenangan, 11 seri dan enam kalah dalam 52 perlawanan.
Kembali ke Ajax
Van Basten menjadi pengurus baru Ajax selepas kejohanan Euro 2008 tetapi meletak jawatan pada 6 Mei 2009 selepas pasukannya gagal layak ke Liga Juara-Juara untuk musim seterusnya. Van Basten memulakan musim dengan baik dan menghabiskan kos berjuta-juta apabila membawa masuk Miralem Sulejmani, Ismaïl Aissati, Darío Cvitanich, Evander Sno, Eyong Enoh dan Oleguer. Walau bagaimanapun, pada separuh kedua musim, selepas Klaas-Jan Huntelaar melakukan perpindahan ke Real Madrid, Van Basten mula merombak kesebelasan utamanya. Apabila Ajax tewas kehilangan sebelas mata dalam empat perlawanan, hajat Ajax untuk merebut takhta liga semakin kabur. Walau bagaimanapun, Ajax masih menghuni tangga kedua liga dan mampu mendapat tempat ke kelayakan Liga Juara-Juara. Walau bagaimanapun, selepas dua kekalahan memalukan kepada PSV (6–2) dan Sparta Rotterdam (4–0), Ajax hanya menghuni tangga ketiga liga. Van Basten memutuskan untuk meletak jawatan pada penghujung musim 2008–09. Sejak itu, Van Basten menjadi pundit untuk Sport1 tetapi masih merancang kembali sebagai pengurus. Beliau menamatkan tempohnya sebagai pengurus di Ajax dengan 26 kemenangan, lapan seri dan sebelas kekalahan dalam 45 perlawanan.
Heerenveen
Pada 13 Februari 2012, Van Basten diumumkan sebagai pengurus baru Heerenveen dalam musim 2012–13. Van Basten membawa Heerenveen ke tangga kelapan liga pada musim 2012-13 dan membimbing pasukannya ke tangga kelima pada musim berikutnya. Beliau menghabiskan tempohnya dengan 27 kemenangan, 18 seri dan 27 kekalahan dalam 72 perlawanan.
AZ
AZ mengumumkan pada 18 April 2014 bahawa Van Basten akan menggantikan Dick Advocaat sebagai pengurus baru AZ pada permulaan musim 2014–15. Pada 28 Ogos 2014, Van Basten meninggalkan perlawanan menentang FC Dordrecht kerana menurut laporan Belanda, beliau mengalami tekanan dan pasukannya dikendali oleh pembantunya, Alex Pastoor dan Dennis Haar. Kemudian pada 3 September, AZ mengesahkan Van Basten telah diberi cuti panjang sehingga 14 September. Pada 16 September 2014, pihak kelab bersetuju Van Basten akan melepaskan peranannya sebagai pengurus kelab kerana beliau akan menandatangani kontrak baru sebagai penolong jurulatih sehingga 2016. Van Basten menyatakan tekanan yang dialaminya disebabkan oleh peranannya sebagai ketua jurulatih yang bekerja sepenuh masa dan mengundang isu-isu fizikal dan mental. Beliau menamatkan tempohnya dengan dua kemenangan dan tiga kekalahan dalam lima perlawanan.
Romiguières
Romiguières ialah komun di jabatan Hérault di Languedoc-Roussillon di selatan Perancis.
Rujukan
Based on the French Wikipedia.
Luncur air
thumb|Seorang peluncur air di Cayucos Pier, [[Cayucos, California.]] thumb|right|Seorang peluncur air menaiki ombak sehingga pecah. Luncur air atau surfing (surfing) ialah satu sukan air permukaan yang melibatkan penunggang ombak, dirujuk sebagai "peluncur air" atau "surfer" (surfer), menaiki hadapan atau permukaan dalaman ombak bergerak, yang biasanya membawa peluncur air ke arah pesisir. Ombak sesuai untuk luncur air terutamanya dijumpai di lautan, tetapi juga boleh dijumpai di tasik atau di sungai dalam benetuk ombak berdiri atau bena. Walau bagaimanapun, peluncur air juga boleh digunakan menggunakan ombak buatan manusia seperti yang daripada olak bot dan ombak dicipta di dalam kolam ombak buatan.
Istilah "luncur air" atau "surfing" merujuk tindakan penaikan ombak, tanpa mengira ombak dinaiki dengan papan atau tanpa papan, dan tanpa mengira gaya digunakan (bodoh atau biasa). Orang asli Pasifik, contohnya, meluncur ombak di atasa alaia, paipo, dan kraf lain sebegitu, dan melakukannya di atas perut dan lutut. Takrifan zaman moden luncur air, walau bagaimanapun, paling kerap merujuk peluncur air menaiki ombak dengan berdiri di atas papan luncur air; ini juga dirujuk sebagai luncur air berdiri. Satu keragaman luncur air berdiri ialah main papan kayuh. Satu lagi bentuk prominen luncur air di lautan kini ialah main papan badan, apabila peluncur air menaiki ombak sama ada di atas perut, di atas lutut, atau kadang-kadang berdiri di atas papan badan. Jenis lain luncur air termasuk main papan lutut, main tikar luncur air (menaiki tikar boleh kembung), kerajang. Luncur air badan, apabila ombak diluncur tanpa papan, menggunakan badan peluncur air sendiri untuk mengangkap dan menaiki ombak, adalah sangat biasa dan dianggap oleh sesetengah sebagai bentuk luncur air termurni.
Tiga subbahagian utama dalam luncur air berdiri ialah main papan panjang, main papan pendek, dan luncur air kayuh berdiri (SUP), dan ketiga-tiga ini mempunyai beberapa perbezaan besar, termasuk reka bentuk dan panjang papan, gaya naik, dan jenis ombak yang dinaiki.
Dalam luncur air tunda (paling kerap, tetapi tidak eksklusif, berhubung kait dengan luncur air ombak besar), kenderaan air bermotor, seperti lancang air peribadi, menunda peluncur air ke hadapan ombak, membantu peluncur air memadani kelajuan lebih tinggi ombak besar, yang secara amnya kelajuan lebih tinggi daripada yang boleh diperoleh oleh peluncur air rejang sendiri. Sukan berkaitan dengan luncur air seperti main papan kayuh dan perkayakan laut tidak memerlukan ombak, dan sukan perolehan lain seperti luncur air layang-layang dan luncur air angin bergantung terutamanya pada angin untuk kuasa, tetapi kesemua platform ini juga mungkin digunakan untuk menaiki ombak. Baru-baru ini dengan kegunaan bot V-drive, luncur air olak, yang melibatkan seseorang meluncur olak bot, telah muncul. Buku Rekod Dunia Guinness mengakui ombak 78 ft dinaiki oleh Garrett McNamara di Nazaré, Portugal sebagai ombak terbesar yang pernah diluncur.
Seehof, Jerman
Seehof merupakan sebuah kawasan perbandaran terletak di daerah Nordwestmecklenburg, Mecklenburg-Vorpommern, Jerman.
Coulevon
Coulevon ialah komun di jabatan Haute-Saône di Perancis.
Navalosa
Navalosa merupakan sebuah kawasan perbandaran di Sepanyol di Ávila, di komuniti autonomi Castile dan León.
Payung-Payung, Maratua, Berau
Payung-Payung merupakan sebuah desa di kecamatan Maratua, Berau, Kalimantan Timur, Indonesia.
Darjah Gemilang Pangkuan Negeri
Darjah Gemilang Pangkuan Negeri adalah darjah kebesaran ketiga tertinggi dalam senarai Darjah kebesaran negeri Pulau Pinang. Ia merupakan darjah pangkat ketiga dalam senarai Darjah Pangkuan Negeri. Penerima darjah kebesaran ini bergelar Dato' Seri bagi lelaki dan wanita. Manakala, bagi isteri penerima pula bergelar Datin Seri.
Penerima terkenal
Senarai penerima terkenal
Malá Losenice
Malá Losenice merupakan sebuah kampung dan kawasan perbandaran yang terletak di daerah Žďár nad Sázavou, wilayah Vysočina, Republik Czech.
Paralives
<templatestyles src="Module:Infobox/styles.css">
Paralives ialah permainan simulasi kehidupan sedang dalam pembangunan untuk Windows dan macOS yang dibangunkan oleh Paralives Studio yang terletak di Montreal, Quebec, Kanada dengan pasukan pembangun seramai 11 orang. Diinspirasikan oleh Siri Permainan The Sims, Paralives menggabungkan elemen pembinaan dan pengurusan di sebuah bandar terbuka yang kecil.
Permainan
Paralives menpunyai dunia terbuka dengan peluang pekerjaan dan acara yang berbeza, seperti perayaan. Pemain boleh membina rumah, mencipta Parafolks dan mengawal kehidupan mereka tanpa batasan.
Teluk Alulu, Maratua, Berau
Teluk Alulu merupakan sebuah desa di kecamatan Maratua, Berau, Kalimantan Timur, Indonesia.
Paralives
Permainan
Pencipta watak, bernama "Paramaker", membenarkan penyesuaian penampilan dengan peluncur dan roda warna sebagai pilihan. Pemain boleh membuat perubahan pada fizikal dan ketinggian, dan dengan menggunakan roda warna, akar dan naungan rambut boleh ditukar dalam pelbagai warna. Sistem serupa disediakan untuk objek dan pembinaan, membolehkan pemain melaraskan saiz, peletakan dan warna dinding, lantai, tingkap, pintu dan perabot. Dan juga Translation Tool dengan tekan Ctrl + T pada teks.
Watak yang bernama "Parafolks" bercakap dalam Bahasa Parli
Pembangunan
Paralives telah dicipta oleh pembangun permainan bebas Alex Masse. Selepas beliau telah mengerjakan beberapa projek seperti PewDiePie 's Tuber Simulator dan beberapa demo untuk permainan "Project Tiny", Beliau membuat keputusan untuk berhenti kerja dan membangunkan Paralives sepenuh masa. Pembangunan ini telah bermula pada Januari 2019 dan perkembangannya diumumkan secara rasmi pada Jun 2019 dan masih dalam pembangunan.
Pada mulanya, Paralives ialah projek solo, tetapi Masse mengupah orang untuk bekerja: Lea Sorribes, Christine Gariepy, dan Anna Thibert, serta membentuk Paralives Studio. Sehingga Julai 2023, pasukan ini terdiri daripada sebelas orang secara keseluruhan selepas mengupah seorang pengaturcara dan reka bentuk permainan, Richard Rail. Beliau berpendapat bahawa permainan simulasi kehidupan sebelumnya tidak mempunyai alat yang membenarkan penciptaan mana-mana rumah dalam permainan yang mudah dan tepat, yang mendorongnya untuk mereka bentuk Paralives untuk menawarkan rasa penyesuaian yang tidak berkesudahan. Beliau telah diilhamkan oleh alat pembinaan jalan raya yang terdapat di permainan Cities: Skylines, dan beliau telah cuba menjadikannya berfungsi di Paralives, memikirkan alat itu sesuai untuk meletakkan dinding dan membina rumah serta membenarkan pembinaan dinding lengkung serta memudahkan pembinaan rumah dalam skala yang tepat. Pembangun telah menggabungkan teknik animasi prosedur, yang melibatkan tindak balas automatik berdasarkan animasi yang dibuat sebelum ini, untuk mengelakkan keperluan menghidupkan setiap situasi yang mungkin dan menjimatkan masa pembangunan tetapi kebanyakan animasi telah dibuat secara manual.
Memandangkan permainan ini dibiayai melalui Patreon, penyokong dijemput untuk mencadangkan cadangan mengenai jenis kandungan yang mereka ingin lihat dalam keluaran penuh. Masse telah dipengaruhi oleh kejayaan Ooblets dalam perkhidmatan itu, dan memutuskan untuk mengikuti jejak langkah mereka, setelah mengagumi sokongan yang diperolehnya hanya melalui dari seni konsep dan idea sahaja. Dia berharap halaman Patreon akan membantu pembangunan yang cukup untuk mengupah pembangun lain. Setakat Julai 2023, Paralives mengandungi hampir 13,005 penyokong dan memperoleh hampir USD$40,000 (RM182,440.00) sebulan. Menurut beliau, terdapat dokumen dengan 100 muka surat yang dipanggil "Parabook", mengandungi semua idea dan cadangan yang telah dikumpul setakat ini. Rancangan mereka adalah untuk mengeluarkan permainan dalam Akses Awal di Steam, kemudian menyokong permainan dengan kemas kini dan pengubahsuaian percuma, di mana orang ramai akan berkongsi ciptaan mereka di Bengkel Steam.
Mereka ingin menawarkan simulasi kehidupan yang realistik dan inovatif, bermakna permainan itu tidak akan menampilkan sebarang watak ghaib, seperti hantu atau makhluk asing.
Rujukan
<references group="" responsive="1">
Gângiova
Gângiova merupakan sebuah komun yang terletak di wilayah Dolj, Romania.
Aroldo
Aroldo ialah opera empat babak penggubah Giuseppe Verdi  ditulis untuk libreto  Itali oleh Francesco Maria Piave, berdasarkan kerja awal mereka berjudul Stiffelio. Persembahan pertama opera ini dibuat di Teatro Nuovo di Rimini, Itali pada Ogos  16, 1857. Drama ini merupakan drama karya Verdi yang paling kurang dipersembahkan.
Devon Aoki
Devon Edwenna Aoki (lahir 10 Ogos 1982) ialah seorang bekas pelakon dan model Amerika Syarikat. Peranan fiem Aoki termasuk peranan pembantu dalam 2 Fast 2 Furious (2003) dan Sin City (2005) dan peranan utama dalam DOA: Dead or Alive (2006) dan Mutant Chronicles (2008).